**E L Ő T E R J E S Z T É S**

Kardoskút Község Önkormányzata Képviselő-testülete

2025. március 28. napi soron következőülésére

**Száma:** 7. sz. napirendi pont

**Tárgy:** Szociális térítési díjak felülvizsgálata, önköltségszámítás elfogadása

**Előadó:** Varga Pál polgármester

**Előterjesztés tartalma:** határozati javaslat

**Szavazás módja:** egyszerű többség

**Az előterjesztés előkészítésében közreműködnek:** Leczki Edit, kirendeltség-vezető

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény (továbbiakban: Szoc.tv.) 92. § (1) bekezdése szerint a személyes gondoskodást nyújtó ellátásokról, azok igénybevételéről, valamint a fizetendő térítési díjakról (nappali ellátás, szociális étkeztetés, házi segítségnyújtás) a fenntartó önkormányzat rendeletet alkot.

A személyes gondoskodás körébe tartozó szociális ellátások térítési díjai (intézményi térítési díj) évente felülvizsgálatra kerülnek.

A Szoc. tv. 115. § (1), (3) bekezdése a következők szerint rendelkezik:

„(1) Az intézményi térítési díj a személyes gondoskodás körébe tartozó szociális ellátások ellenértékeként megállapított összege (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a **szolgáltatási önköltséget.**

Az intézményi térítési díj év közben **egy alkalommal**, támogatott lakhatás esetében két alkalommal korrigálható.

(3) A személyi térítési díj összege önkormányzati intézmény esetén a fenntartó rendeletében foglaltak szerint, egyéb esetben a fenntartó döntése alapján csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik.

A személyes gondoskodást nyújtó szociális ellátások térítési díjáról szóló 29/1993. (II.17.) kormányrendelet (továbbiakban: Kormányrendelet) határozza meg a személyes gondoskodást nyújtó szociális ellátásokért és szolgáltatásokért fizetendő térítési díjak megállapításának szabályait.

A Kormányrendelet 3. § (4) bekezdése értelmében az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

Kérem a tisztelt képviselő-testületet, hogy az előterjesztést megtárgyalni a határozati javaslatot elfogadni szíveskedjenek!

Kardoskút, 2025. március 18.

Varga Pál

polgármester

**Határozati javaslat**

Kardoskút Község Önkormányzata Képviselő-testülete (a továbbiakban: Képviselő-testület) a szociális igazgatásról és szociális ellátásokról szóló 1993. évi III. törvény 115. § (1) bekezdése alapján a személyes gondoskodás körébe tartozó szociális ellátások ellenértékének megállapításához az egyes ellátások **2025. évi** önköltségét a következők szerint határozza meg:

a. A Képviselő-testület a **szociális étkeztetés** egy napra jutó szolgáltatási önköltségét ellátottanként **1.255,- Ft**-ban állapítja meg.

b. A Képviselő-testület a **házi segítségnyújtás** egy gondozási órára jutó szolgáltatási önköltséget személyi gondozás esetén **275 Ft**-ban állapítja meg.

**Felelős:** Varga Pál polgármester

**Határidő:** értelem szerint